แถลงการณ์ “คณะราษฎร” ประณามใช้ความรุนแรงสลายชุมนุม นัดระดมพลอีกครั้ง 4 โมงเย็นวันนี้!
แถลงการณ์ "คณะราษฎร" ประณามใช้ความรุนแรงสลายชุมนุม นัดระดมพลอีกครั้ง 4 โมงเย็นวันนี้!
แถลงการณ์ "คณะราษฎร" ประณามใช้ความรุนแรงสลายชุมนุม นัดระดมพลอีกครั้ง 4 โมงเย็นวันนี้!
17 ต.ค. 2563

เพจเฟซบุ๊ก เยาวชนปลดแอก – free youth ได้เผยแพร่แถลงการณ์จาก(คณะ)ราษฎร โดยข้อความระบุว่า
จากเหตุการณ์สลายการชุมนุมที่เกิดขึ้นเมื่อตอนค่ำของวันที่ 16 ตุลาคม 2563 ที่ผ่านมา เรารับรู้ได้ว่ารัฐบาลและกองทัพ ตั้งตนเป็นปฏิปักษ์ต่อประชาชนอย่างสมบูรณ์ เราขอประณามทุกการกระทำที่ใช้ความรุนแรงกับประชาชน และขอประณามทุกคนที่มีส่วนเกี่ยวข้องไม่ว่าจะทางตรงหรือทางอ้อม
เราขอประกาศว่า เรายังยืนยันที่จะจัดการชุมนุมต่อไปในวันที่ 17 ตุลาคม 2563 ต่อให้รัฐบาลจะกระทำการจับกุมแกนนำของเราไปจนหมด แต่เหตุการณ์ที่ผ่านมาในช่วงสองวันนี้ พิสูจน์ให้เห็นแล้วว่าแกนนำที่แท้จริงนั้นคือ “ประชาชนทุกคน”มิใช่เพียงคนใดคนหนึ่ง ประชาชนไม่อาจทนต่อการกดขี่ได้ฉันใด ชนชั้นก็ไม่อาจฝืนสายธารแห่งการเปลี่ยนแปลงได้ฉันนั้น หากรัฐบาลเพิกเฉยต่อข้อเรียกร้องของเรา ก็พึงรู้ไว้เถิดว่าเราเองก็ไม่สามารถละทิ้งอุดมการณ์ได้เช่นกัน
จากนี้จะไม่มีคณะราษฎร จะมีเพียงแต่ราษฎรเท่านั้น ข้อย้ำในจุดยืนว่าทุกคนคือแกนนำ และขอเชิญชวนให้ทุกท่านที่พร้อม ออกมารวมตัวอีกครั้งในวันนี้ เวลา 16.00 น.
ขอให้ทุกท่านติดตามรายละเอียดของสถานที่อย่างใกล้ชิด เตรียมกายและใจให้พร้อมกับการชุมนุมในวันนี้ และรับมือกับการสลายการชุมนุมที่อาจเกิดขึ้น
“คนยังคงยืนเด่นโดยท้าทายแม้ฝืนฟ้ามืดดับเดือนลับละลาย ดาวยังพรายศรัทธาเย้ยฟ้าดิน ดาวยังพรายอยู่จนฟ้ารุ่งราง”
แล้วเจอกัน ราษฎร ประกาศ ณ เวลาย่ำรุ่ง สิบเจ็ดตุลา
